Tveir slösuðust á Holtavörðuheiði síðdegis í dag Fjöldi ökutækja lenti í samstuði og tveir slösuðust þegar öskubylur gekk yfir Holtavörðuheiði síðdegis í dag . Einn maður lenti undir flutningabíl og var fluttur alvarlega slasaður til Reykjavíkur . Þá lenti lögreglumaður sem kom á vettvang einnig fyrir bíl og kastaðist um tíu metra við höggið . Slasaðist hann minna en var fluttur til aðhlynningar á Heilbrigðisstofnun Vesturlands á Hvammstanga . Alls lentu tólf ökutæki í árekstrum síðdegis í dag . Björgunarsveitir , lögreglumenn og sjúkfraflutningamenn komu af vettvang auk kranabíla , en sex bílanna voru óökufærir eftir árekstrana . Björgunaraðilar komu úr Borgarnesi , Borgarfirði , Dölum og úr Húnavatnssýslum .